રૂંવાડું ફરકે તેનો પણ તેને અહેસાસ થાય, આહ નીકળે તેની પણ થોડીક વેદના થાય, આંખ ચમકે અને થોડુંક તેજ તેના ચહેરા પર પણ ઝબકી જાય, ચીસ નીકળે અને તેના દિલમાં પણ છરકો પડે, હું નાચું અને એના અસ્તિત્વમાં સંગીત સર્જાય, મારી ખુશીને જે ખુશકિસ્મતી સમજે, હું બોલું અને એના મનમાં મહેફિલ મંડાય, મને વિચાર આવે અને એ સમજી જાય, મને ઊંઘ ન આવતી હોય તો એની આંખમાં ઉજાગરો અંજાઈ જાય અને મારી હાજરી તેના માટે સુખનું સરનામું બની જાય!